f69de7be0e25a2f8b7c01bcffa89a907
Τί είναι το margin;
fxcm.com
2021.21
Το margin (απαίτηση περιθωρίου) μπορεί να θεωρηθεί ως μία κατάθεση καλής πίστης για την διατήρηση ανοιχτών θέσεων. Αυτό δεν συνιστά χρέωση ή κόστος συναλλαγής, αλλά είναι απλά ένα μέρος του κεφαλαίου σας που δεσμεύεται ως απαίτηση περιθωρίου.


4796f059a892cddf7f348d38666f35cb
Πόσο συχνά ανανεώνονται οι απαιτήσεις περιθωρίου για fx και cfds;
fxcm.com
2021.21
Οι απαιτήσεις περιθωρίου μπορεί να αλλάζουν περιοδικά για να αντανακλούν αλλαγές στην μεταβλητότητα της αγοράς και μεταβολές των συναλλαγματικών ισοτιμιών. Η απαίτηση περιθωρίου για μια συγκεκριμένη ισοτιμία υπολογίζεται ως ποσοστό της ονομαστικής αξίας του εν λόγω ζεύγους. Καθώς οι τιμές για μια συγκεκριμένη ισοτιμία κυμαίνονται ανοδικά ή καθοδικά, η απαίτηση περιθωρίου για το ζεύγος πρέπει να προσαρμοστεί. Για παράδειγμα, εάν το Ευρώ ισχυροποιηθεί έναντι του Αμερικανικού Δολαρίου, θα χρειαστεί μεγαλύτερη Απαίτηση Περιθωρίου για να διατηρήσετε μία θέση στο eur/usd σε ένα λογαριασμό με Νόμισμα Βάσης το Αμερικανικό Δολάριο.


Η fxcm δεν αναμένει περισσότερες από μια ανανεώσεις τον μήνα, παρόλα αυτά ακραίες κινήσεις στην αγορά ή ανακοινώσεις ίσως απαιτήσουν μη-προγραμματισμένες ανανεώσεις εντός του μήνα. Οι τρέχουσες απαιτήσεις περιθωρίου παρουσιάζονται στο παράθυρο «Απλή Εμφάνιση Τιμών» της trading station.


a10850da6becedf04760731e2b289a0c
Πόσο συχνά ανανεώνονται οι απαιτήσεις περιθωρίου για Μεμονωμένες Μετοχές, Κρυπτονομίσματα και Καλάθια Μετοχών;
fxcm.com
2021.21
Οι Απαιτήσεις Περιθωρίου για τις Μεμονωμένες Μετοχές, τα προϊόντα Κρυπτονομισμάτων και τα Καλάθια Μετοχών ανανεώνονται καθημερινά κατά τη διάρκεια της διακοπής λειτουργίας της αγοράς αλλά μπορούν επίσης να ανανεωθούν και κατά τη διάρκεια της ημέρας. Παρακαλούμε μεταφερθείτε στους παρακάτω συνδέσμους για περισσότερες πληροφορίες ή ανατρέξτε στην trading station για τις πιο πρόσφατες απαιτήσεις περιθωρίου.  

* [Οδηγός Προϊόντων](https://help.fxcm.com/gr/%ce%9f%ce%b4%ce%b7%ce%b3%cf%8c%cf%82-%ce%a0%cf%81%ce%bf%cf%8a%cf%8c%ce%bd%cf%84%cf%89%ce%bd/)
* Μπορείτε να δείτε [εδώ](https://docs.fxcorporate.com/user-guide/fxcmcfdtradinghours.pdf) τις Ώρες Συναλλαγών.



7a04a6394dbd4f7f6fcb0d205a204981
Πώς μπορώ να διαχειριστώ την απαίτηση περιθωρίου μου (margin);
fxcm.com
2021.21
Παρακαλούμε παρακολουθείτε στενά το διαθέσιμο κεφάλαιό σας, φροντίζοντας να παραμένει πάνω από το μηδέν. Σας προτείνουμε να έχετε διαθέσιμο κεφάλαιο που να αποτελεί τουλάχιστον το 80% του ακαθάριστου κεφαλαίου του λογαριασμού σας (διαθέσιμο κεφάλαιο συν δεσμευμένο κεφάλαιο). Για να αυξήσετε το διαθέσιμο κεφάλαιο, μπορείτε να:  

* καταθέστε χρήματα για να αυξήσετε το ακαθάριστο κεφάλαιό σας ή
* κλείσετε ανοικτές θέσεις ή να κάνετε trading με μικρότερα μεγέθη συναλλαγών (lot).



Οι συμβάσεις cfds είναι πολύπλοκα προϊόντα και ενέχουν υψηλό κίνδυνο ραγδαίας απώλειας χρημάτων λόγω της μόχλευσης.

